Asunto on todella kaunis, siisti ja viihtyisä - aivan kuten kuvissa. Erityiseksi asunnon tekee suojaisa ja tunnelmallinen ulkoterassi kasveineen ja ulkovaloineen.

Asunto on mukavalla asuinalueella, josta löytyi mm. ravintoloita, leipomoita ja ruokakauppoja. Lähin metropysäkki on vain kävelymatkan päässä, joten Ateenan keskustaan ja nähtävyyksille pääsee vaivatta.

Katerina lähetti meille ennen matkaa infopaketin karttoineen sekä vinkkeineen ja auttoi meitä vastaamalla kysymyksiimme vielä saavuttuammekin. Hän ja hänen uskomattoman ihastuttava äitinsä olivat todella avuliaita! Äiti otti meidät vastaan myöhään yöllä, esitteli asunnon ja olipa vielä täyttänyt jääkaappimme ruualla. Hänen ystävällisyytensä ja vieraanvaraisuutensa sai meidät tuntemaan olomme tervetulleiksi. Saattaapa olla, että hän on Kreikan herttaisin äiti.